Σύσταση Σταθμού Ελέγχου Κάπρων (Σ.Ε.Κ.).Σύσταση Συνιστάται Σταθμός Ελέγχου Κάπρων (Σ.Ε.Κ.) σε επίπεδο αυτοτελούς Τμήματος, ο οποίος αποτελεί γενική περιφερειακή υπηρεσία του Υπουργείου Γεωργίας, εξαρτάται από τη Διεύθυνση Εισροών Ζωϊκής Παραγωγής της Κεντρικής Υπηρεσίας και έχει έδρα τα Μέγαρα Αττικής και περιφέρεια αρμοδιότητας ολόκληρη τη χώρα. Ο Σταθμός Ελέγχου Κάπρων έχει τις εξής αρμοδιότητες Τη συγκέντρωση στοιχείων και πληροφορικών που αφορούν στην παραγωγή και αναπαραγωγική ικανότητα των χοίρων σε επίπεδο χώρας Τον καθορισμό του χρόνου και του αριθμού των κατά φυλή ή τύπο χοίρων που θα εισέρχονται στο Σταθμό για έλεγχο και εκτίμηση των κληροδοτικών τιμών ανά χρονική περίοδο Την εφαρμογή προγράμματος ποσοτικού και ποιοτικού ελέγχου αποδόσεων Τη συγκέντρωση και επεξεργασία των στοιχείων του προγράμματος ελέγχου αποδόσεων Την εκτίμηση της παχυντικής ικανότητας των αναπτυσσόμενων χοίρων και της ποιότητας του σφαγίου και του κρέατος αυτών Την εκτίμηση του εξωτερικού των προς επιλογή ζώων Την επιλογή των καλύτερων εντός της φυλής νεαρών κάπρων αναπαραγωγής Τον έλεγχο και την εκτίμηση της αναπαραγωγικής ικανότητας των επιλεγμένων ζώων Την αξιοποίηση και την παροχή οδηγιών για την αξιοποίηση των επιλεγμένων ζώων ανάλογα με το γενετικό τους επίπεδο και την παραγωγική κατεύθυνση Την εκτίμηση του γενετικού επιπέδου των εκτροφών αναπαραγωγής σε επίπεδο χώρας και την αξιολόγηση του διακινούμενου γενετικού υλικού Τον καθορισμό του τύπου του σιτηρέσιου που θα χορηγείται στα ζώα ανάλογα με την ηλικία, τη φυλή, την αναπαραγωγική δραστηριότητα και την εποχή Τη συνεργασία με την αρμόδια για τη γενετική βελτίωση των χοίρων υπηρεσία του Υπουργείου Γεωργίας, τη δημοσιοποίηση των αποτελεσμάτων του ελέγχου αποδόσεων που διενεργεί ο Σταθμός και την παροχή οδηγιών στους παραγωγούς - χοιροτρόφους για την αποτελεσματικότερη χρησιμοποίηση και αξιοποίηση του διαθέσιμου γενετικού υλικού Τη διοικητική και οικονομική εξυπηρέτηση του Σταθμού Του Σταθμού Ελέγχου Κάπρων προΐσταται υπάλληλος του Κλάδου ΠΕ1 Γεωπονικού ειδικότητας Ζωοτέχνη Ο Σταθμός Ελέγχου Κάπρων, εκτός από τον προϊστάμενο αυτού, στελεχώνεται και από: Δύο (2) υπαλλήλους του Κλάδου ΠΕ1 Γεωπονικού ειδικότητας Ζωοτέχνη, εκ των οποίων ο ένας με εξειδίκευση στη γενετική βελτίωση ζώων Έναν (1) υπάλληλο του Κλάδου ΤΕ1 Τεχνολογίας Γεωπονίας κατεύθυνσης Ζωϊκής Παραγωγής Έναν (1) υπάλληλο του Κλάδου ΤΕ6 Διοικητικού -Λογιστικού Δύο (2) υπαλλήλους του Κλάδου ΔΕ12 Προσωπικού Η/Υ Έναν (1) υπάλληλο του Κλάδου ΔΕ 16 Τεχνικό Οδηγών Δύο (2) υπαλλήλους του Κλάδου ΥΕ4 Φυλάκων -Νυκτοφυλάκων Τέσσερις (4) υπαλλήλους του Κλάδους ΥΕ5 Βοηθητικού Προσωπικού ειδικότητας σταβλίτη Οι θέσεις των υπαλλήλων των προηγουμένων παραγράφων κατανέμονται στον εν λόγω Σταθμό από τις οργανικές θέσεις αντίστοιχων κλάδων μονίμων υπαλλήλων του Υπουργείου Γεωργίας. Στον Υφυπουργό Γεωργίας αναθέτουμε τη δημοσίευση και εκτέλεση του παρόντος διατάγματος.